<classify> Mwito huo ulitolewa jana na Mkuu wa Wilaya Nyamagana, Baraka Konisaga wakati akifungua mashindano ya Airtel Rising Stars katika mkoa wa Mwanza.Katika hotuba yake ya ufunguzi wa michuano hiyo inayoshirikisha timu za vijana wa umri wa chini ya miaka 17, Konisaga aliwataka vijana kujituma na kuwekeza zaidi kwenye vipaji vyao huku wakiwa na malengo la kuleta mabadiliko katika medani ya soka.Alisema kuwa kwa Mkoa wa Mwanza ambao anaamini kuwa umejaliwa wachezaji wenye vipaji vya soka anaona kuwa mabadiliko hayo yanaweza kuanzia mkoani humo.Najua ndio maana kwa mwaka juzi mliibuka mabingwa wa michuano hii ya Airtel Rising Stars kwa upande wa wavulana na hiyo ilitokana na nia pamoja na kujiamini kwenu, sasa ni imani yangu kuwa kwa mwaka huu mtakuwa na malengo ya mbali zaidi hasa kwa kufika kimataifa zaidi, alisema Konisaga.Pia alitoa mwito kwa Chama cha Soka Mkoa wa Mwanza MZFA kutumia mashindano hayo ya Airtel Rising Stars kuvumbua vipaji vya wachezaji wazuri na kuwaendeleza.Konisaga aliipongeza kampuni ya simu za mkononi ya Airtel kwa kuona umuhimu wa kuwekeza sehemu ya rasilimali yao kwenye maendeleo ya mchezo wa soka kwa vijana.Mashindano ya Airtel Rising Stars ni fursa nzuri ya kutambua vipaji vya vijana na ni vyema timu mbalimbali za soka zikayatumia mashindano haya kuwapata vijana wenye vipaji na kuwaendeleza, alisema Konisaga.Alisema mbali ya kuwa jukwaa la kutumia kubaini wachezaji wenye vipaji, Airtel Rising Stars pia inahamasisha vijana kushiriki mazoezi hivyo kuwa na afya njema na kuhudhuria darasani kama kawaida.Naye Mwenyekiti wa Kamati ya Soka la Vijana TFF, Ayoub Nyenzi aliwataka viongozi wa soka kuzingatia kanuni za mashindano hayo hasa suala la umri.Mwenyekiti wa MZFA, Jackson Songora alijinasibu kwamba mkoa wake una vijana wenye vipaji ambao bila shaka watatwaa ubingwa wa taifa mwaka huu.Akizungumza kwenye hafla hiyo, Ofisa Masoka wa Airtel Tanzania Mkoa wa Mwanza, Emmanuel Raphael aliwashukuru wadau wa soka kwa kuyaunga mkono mashindano hayo na kuyapa umuhimu unaostahili.  <topic>: MICHEZO 